Մեր հոդվածն այս անգամ նվիրված է կոմպոզիտոր, Հայաստանի կոմպոզիտորների միության (ՀԿՄ) անդամ Աշոտ Բաբայանին (Ashot Babayan), ով 2003թ.-ից ի վեր Երևանի Ալ. Սպենդիարյանի անվան Օպերայի և բալետի ազգային ակադեմիական թատրոնում աշխատում է որպես խմբագիր և խորհրդական: Աշոտ Բաբայան-ին հպարտորեն կարող ենք անվանել հայկական Մալեր, քանի որ վերջինիս ստեղծագործություններն իրենց մասշտաբով, գործիքային կազմով և թափով առնվազն համեմատելի են դարձնում կոմպոզիտորին իր անվանի կոլեգայի հետ: Հատկանշական է, որ Ashot Babayan -ը հիմնականում անդրադառնում է խոշոր կտավի ժանրերի, ինչպիսիք են սիմֆոնիան, կոնցերտը, ռեքվիեմը, մագնիֆիկատը: Իսկ վերջիններս էլ աչքի են ընկնում իրենց մասշտաբայնությամբ: Ըստ այդմ էլ՝ կարող ենք առանձնացնել գործիքային կազմի խոշորությամբ Հայաստանում իր նախադեպը չունեցող «Ռեքվիեմ»-ը: Ստեղծագործությունը գրվել է 1981թ. և մինչ օրս, ցավոք, չի կատարվել: Այն նախատեսվում է հսկայական կազմի համար.